stanford-oval/wikipedia huggingface dataset:
Sturmgeschütz IV
Aiheesta muualla

Kuvia tai muita tiedostoja aiheesta Sturmgeschütz IV Wikimedia Commonsissa
http://www.achtungpanzer.com/stug.htm (Arkistoitu – Internet Archive) (englanniksi)
Saksan asevoimien panssariajoneuvot toisessa maailmansodassa
| --- | --- |
Panssarivaunut:  Panzer I • Panzer II • Panzer III • Panzer IV • Panther • Tiger • Tiger II • Panzer 35(t) • Panzer 38(t)
Telatykistö:  Wespe • Hummel • Grille • Panzerwerfer • sIG 33 • Wurfrahmen 40
Rynnäkkötykit:  StuG III • StuG IV • StuIG 33 • StuH 42 • Brummbär • Sturmtiger
Panssarintorjuntavaunut:  Panzerjäger I • Marder I • Marder II • Marder III • Hetzer • Jagdpanzer IV • Jagdpanther • Nashorn • Jagdtiger • Elefant
Puolitelavaunut:  SdKfz 2 • SdKfz 4 • SdKfz 6 • SdKfz 7 • SdKfz 10 • SdKfz 11 • SdKfz 250 • SdKfz 251 • SdKfz 252 • SdKfz 253 • SdKfz 254
Panssariautot:  SdKfz 221/22/23 • SdKfz 234 • ADGZ
Ilmatorjuntavaunut:  Flakpanzer IV: Möbelwagen, Wirbelwind, Ostwind, Kugelblitz • Flakpanzer 38(t)
Prototyypit:  Maus • E-sarja • Panther II • Waffenträger • Neubaufahrzeug • Sturer Emil
Suunnitelmat:  Panzer VII Löwe • Panzer IX • Panzer X • Ratte • Monster
Tuhoutunut StuG IV Normandiassa.
Suomalais-norjalainen kulttuuri-instituutti

Suomalais-norjalainen kulttuuri-instituutti Oslossa
Suomalais-norjalainen kulttuuri-instituutti (norj. Finsk-norsk kulturinstitutt) on vuonna 1997 perustettu kulttuuri-instituutti. Instituutin toiminnan tavoitteena on vahvistaa Suomen ja Norjan välistä yhteistyötä kulttuuri- ja yhteiskuntaelämän alueilla sekä lisätä tietoa Suomen kulttuurielämästä Norjassa ja Norjan kulttuurielämästä Suomessa. Kulttuuri-instituutin taustalla ovat kahdenväliset kulttuurirahastot Suomalais-norjalainen kulttuurirahasto ja Norjalais-suomalainen rahasto. Kulttuurirahastojen hallitukset valitsevat instituutin hallituksen, jossa on jäseniä Norjasta ja Suomesta. Kulttuuri-instituutti saa perusrahoituksensa Suomen valtion budjetista opetusministeriön kautta.
Instituutti kuuluu Suomen kulttuuri- ja tiedeinstituuttien verkostoon, jonka tavoitteena on tehdä suomalaista kulttuuri- ja tiedemaailmaa tunnetuksi ulkomailla. Verkoston muodostavia instituutteja on yhteensä seitsemäntoista. Kukin instituutti on sopeuttanut rakenteensa ja toimintatapansa asemamaansa olosuhteisiin. Erilaisuudestaan huolimatta instituutit toimivat samoista peruslähtökohdista ja yhteistyössä sekä keskenään että paikallisten organisaatioiden ja suomalaisten toimijoiden kanssa. Suomalais-norjalainen kulttuuri-instituutti tekee yhteistyötä myös muiden instituutioiden kanssa, jotka pitävät yllä yhteyksiä Suomen ja Norjan välillä.
Toiminta

Instituutin tavoitteena on tehdä suomalaista kulttuuria ja taidetta tunnetuksi Norjassa sekä edistää kulttuurivaihtoa Suomen ja Norjan välillä.
Kulttuuri-instituutilla oli aiemmin tiloissaan oma galleria, jossa esiteltiin suomalaista kuvataidetta, muotoilua, arkkitehtuuria ja taidekäsityötä. Nykyään kulttuuri-instituutti ei omista galleriatiloja, vaan järjestää sen sijaan kulttuuritapahtumia yhteistyössä norjalaisten kulttuurilaitosten kanssa ympäri Norjaa. Instituutin kulttuuriohjelma käsittää edellä mainittujen taidemuotojen lisäksi muun muassa konsertteja, elokuvaesityksiä, kirjailijailtoja, esitelmätilaisuuksia ja seminaareja.
Kulttuuri-instituutti toimii aktiivisesti suomalaisen taiteen ja kulttuurin näkyvyyden lisäämiseksi koko Norjassa muun muassa välittämällä suomalaisia taiteilijoita Norjan festivaaleille. Instituutti toimii läheisessä yhteistyössä Suomen Norjan suurlähetystön ja muiden Norjassa toimivien suomalaistahojen kanssa.
Sijainti ja osoite

Suomalais-norjalainen kulttuuri-instituutti toimii ajanmukaisissa tiloissa Kuninkaanlinnan (Slottsparken) puistoa vastapäätä Oslon keskustassa. Instituutin toiminta-alueeseen kuuluu koko Norja. Instituutin osoite on Wergelandsveien 23 B, 0167, Oslo.
Aiheesta muualla

Instituutin omat sivut
Facundo Aguirre

Facundo Aguirre (s. 9. joulukuuta 1985 General Roca) on argentiinalainen alppihiihtäjä. Hän on osallistunut olympialaisiin vuonna 2006 ja MM-kisoihin vuonna 2005. Aguirre oli 43. suurpujottelussa Bormion MM-kisoissa 2005, mutta ei selvinnyt maaliin asti samojen kisojen pujottelussa eikä seuraavan vuoden olympialaisten suurpujottelussa.
Stan Winston

Stan Winston (7. huhtikuuta 1946 – 15. kesäkuuta 2008) oli yhdysvaltalainen erikoistehostetaiteilija ja tuottaja Hän voitti uransa aikana useita merkittäviä palkintoja, mukaan lukien neljä Oscar-palkintoa. 23. helmikuuta 2001 hän sai oman tähtensä Hollywood Walk of Famella.
Winston työskenteli useissa maailmankuuluissa elokuvissa, kuten Jurassic Parkeissa, Batmaneissa ja Terminaattoreissa. 
Winston oli myös tuottanut Michael Jackson's Ghosts -musiikkilyhytelokuvan.
Winston kuoli 62-vuotiaana sairastettuaan pitkään multippelimyeloomaa. Hänen poikansa Matt on näyttelijä. 
Kuuluisimpia Stan Winstonin taidonnäytteistä ovat Terminator ja Predator -elokuvahahmojen elävöittäminen.
Aiheesta muualla

Stan Winstonin muistokirjoitus Helsingin Sanomissa[vanhentunut linkki]
Stan Winston Internet Movie Databasessa. (englanniksi)
Sherrilyn Kenyon

Sherrilyn Kenyon (s. 1965 Columbus, Georgia) on yhdysvaltalainen kirjailija, jonka useat teokset ovat yltäneet bestseller-listoille (hänen kirjallista tuotantoa ei ole tällä hetkellä saatavilla suomeksi). Hän on varsin tuottelias kirjoittaja ja uusia teoksia ilmestyy ainakin pari kappaletta joka vuosi. Kenyon saakin vuosittain useita ehdokkuuksia ja palkintoja suosittujen kirjojensa vuoksi. Kenyon kirjoittaa useampaa sarjaa, joista tunnetuin on paranormaalin romantiikan maailmaan sijoittuva Dark-Hunter-sarja. Kyseinen sarja toikin Kenyonin suurempaan tietoisuuteen kirjallisuuspiireissä ja nykyään hänellä on suuri maailmanlaajuinen lukijakunta. Lukijoistaan pitävä Kenyon kiertää säännöllisesti kertomassa kirjoistaan ja hän tapaa mielellään lukijoitaan. Kinley MacGregorin nimellä häneltä ilmestyy historiallista romantiikkaa. Kenyonilla on suositut kotisivut, joiden kävijämäärä saattaa olla viikoittain yli 120 000.
Kenyonin teoksia on myyty yli sadassa maassa yhteensä yli 70 miljoonaa kappaletta.
Kenyonin perheeseen kuuluu aviomiehen lisäksi kolme lasta ja monta lemmikkieläintä.
Kirjatuotanto

SK = Sherrilyn Kenyon
KM = Kinley MacGregor
Kirjatuotanto > Dark-Hunter (SK)

Fantasy Lover (2002)
Dragonswan (2005, myös Tapestry-antologia 2002)
Night Pleasures (2002)
Night Embrace (2003)
Phantom Lover (Midnight Pleasures-antologia, 2003)
Dance with the Devil (2003)
Kiss of the Night (2004)
Night Play (2004)
Winter Born (The Stroke of Midnight-antologia, 2004)
Seize the Night (2004)
Sins of the Night (sisältää myös: lyhyt novelli The Beginning, 2005)
Unleash the Night (2005)
Dark Side of the Moon (2006)
Until Death Do Us Part (Love at First Bite-antologia, 2006)
A Hard Day's Night-Searcher (My Big Fat Supernatural Wedding-antologia, 2006)
Fear the Darkness (saatavilla vain on-line, 2007)
The Dream Hunter (2007)
Devil May Cry (2007)
The Dark-Hunter Companion (opas DH-maailmaan, 2007)
Upon the Midnight Clear (2007)
Dream Chaser (2008)
Acheron (2008)
One Silent Night (2008)
Shadow of the Moon (Dead After Dark-antologia, 2008)
Dream Warrior (2009)
Bad Moon Rising (2010)
No Mercy (2010)
Retribution (tulossa 08/2011)
The Guardian (tulossa 11/2011)
Kirjatuotanto > Chronicles of Nick (SK)

Infinity (2010)
Invincible (2011)
Infamous (tulossa 03/2012)
Kirjatuotanto > B.A.D. (SK)

BAD to the Bone (Big Guns Out of Uniform-antologia, 2003)
Captivated by You (Tie Me Up, Tie Me Down-antologia, 2005)
Born to be BAD (3 novellia: aiemmin julkaistut BAD to the Bone ja Captivated by You sekä uusi novelli One BAD Night, 2005)
Turn Up the Heat (Playing Easy to Get-antologia, 2006)
Bad Attitude (2005)
Phantom in the Night (2008) with Dianna Love
Whispered Lies (2009) with Dianna Love
? (Deadly Promises-antologia, 2010)
Silent Truth (2010) with Dianna Love
Kirjatuotanto > Belador (SK)

Blood Trinity (2010) with Dianna Love
Alterant (tulossa 09/2011) with Dianna Love
Kirjatuotanto > The League (SK)

Born of the Night (1996) - julkaistu uudelleen 2009 nimikkeellä Born of Night
Born of Fire (1998) - julkaistu uudelleen 2009 nimikkeellä Born of Fire
Paradise City (1994) - julkaistu uudelleen 2009 nimikkeellä Born of Ice
Fire and Ice (Man of My Dreams-antologia, 2004)
Born of Shadows (2011)
Born of Silence (tulossa 04/2012)
Kirjatuotanto > The Sea Wolves (KM)

A Pirate of Her Own (1999)
Master of Seduction (2000)
Kirjatuotanto > The MacAllisters (KM)

Master of Desire (2001)°
Claiming the Highlander (2002)
Born in Sin (2003)°
Taiming the Scotsman (2003)°
Midsummer's Knight (Where's My Hero?-antologia, 2003)°
The Warrior (2007)°
Kirjatuotanto > Brotherhood of the Sword (KM)

Master of Desire (2001)°
Born in Sin (2003)°
Taming the Scotsman (2003)°
Midsummer's Knight (Where's My Hero?-antologia, 2003)°
A Dark Champion (2004)
Return of the Warrior (2005)
The Warrior (2007)°
Kirjatuotanto > Lords of Avalon (KM)

Sword of Darkness (2006)
Knight of Darkness (2006)
The Wager (Elemental-antologia, 2006)
Darkness Within (tulossa 02/2013)
Kirjatuotanto > Nevermore (SK)

Alpha (tulossa 10/2013)
Omega (tulossa TBA)
Kirjatuotanto > Itsenäiset teokset

The Writer's Digest - A Character Naming Sourcebook (1994) SK
The Writer's Guide to Everyday Life in the Middle Ages (1995) SK
The Writer's Complete Fantasy Reference (2000)
The Search for Spike's Balls (Seven Seasons of Buffy - Science Fiction and Fantasy Writers Discuss Their Favorite Show-esseekokoelma, 2003) SK
Parting Gifts (Five Seasons of Angel - Science Fiction and Fantasy Writers Discuss Their Favorite Vampire-esseekokoelma, 2004) SK
Daemon's Angel (1995) SK, tulossa uusi julkaisu 09/2012päivitettävä
Love Bytes (Naughty or Nice-antologia, 2000) SK
Santa Wears Spurs (All I Want for Christmas-antologia, 2000) KM
Knightly Dreams (What Dreams May Come-antologia, 2005) SK
In Other Worlds (aiemmin julkaistut lyhyet tarinat Dragonswan, Fire & Ice and Knightly Dreams yksissä kansissa, 2010)
° Teokset ovat kytköksissä sekä The MacAllisters- että Brotherhood of the Sword-sarjaan.
Aiheesta muualla

Sherrilyn Kenyonin kotisivut
Kinley MacGregorin kotisivut
Dark-Hunter sarjan sivut
Hunter Legends (kaikki Hunter- sarjat yhdessä)
Facundo Ferreyra

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 14. maaliskuuta 1991 (ikä 33)
Syntymäpaikka:  Lomas de Zamora, Argentiina
Pelipaikka: hyökkääjä
Pituus: 180 cm
Paino: 70 kg
Seura
Seura: Espanyol
Pelinumero: 15
Junioriseurat
:  Banfield
Seurat
| Vuodet | Seura | O | (M) |
| 2008–2012 |  Banfield | 56 | (15) |
| 2012–2013 |  Vélez Sársfield | 22 | (16) |
| 2013– |  Šah’tar Donetsk | 13 | (6) |
| 2014– | →  Newcastle United (laina) | 0 | (0) |
| Yhteensä | Yhteensä | 91 | (37) |
 Seurajoukkueuran tilastot kattavat vain kansalliset sarjat, päivitetty 13. tammikuuta 2015.
Facundo Ferreyra (s. 14. maaliskuuta 1991 Lomas de Zamora, Argentiina) on argentiinalainen jalkapalloilija, pelipaikaltaan hyökkääjä. Hän edustaa kaudella 2014–2015 Englannin Valioliigan Newcastle Unitedia.
Ferreyra aloitti ammattilaisuransa Club Atlético Banfieldissä. Hän teki ensiesiintymisensä Argentiinan Primera Divisiónissa marraskuussa 2008. Ferreyran vastuu Banfieldissä kasvoi vähitellen. Ensimmäisenä kautenaan hän pelasi kuusi, toisenaan 18 ja kolmantena kautenaan 2011–2012 jo 32 ottelua. Elokuussa 2012 samassa sarjassa pelaava Club Atlético Vélez Sársfield hankki Ferreyran 1,6 miljoonalla eurolla. Ferreyra teki seuraavalla kaudella 22 ottelussa 16 maalia, ja heinäkuussa 2013 Ukrainan valioliigan FK Šah’tar Donetsk maksoi hänestä yhdeksän miljoonaa euroa. Ferreyra pelasi ensimmäisellä Ukrainan-kaudellaan 13 ottelua ja teki niissä kuusi maalia. Elokuussa 2014 Šah’tar Donetsk lainasi hänet kaudeksi 2014–2015 Englannin Valioliigan Newcastle Unitediin. Kaudella 2018-19 Ferreyra pelaa Espaynolissa.
Facundo Guichón

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Facundo Geremias Guichón Sisto
Syntymäaika: 8. helmikuuta 1991 (ikä 33)
Syntymäpaikka: Florida, Uruguay
Pelipaikka: keskikenttäpelaaja
Pituus: 182 cm
Paino: 72 kg
Junioriseurat
: Peñarol
Seurat
| Vuodet | Seura | O | (M) |
| 2011–2014 | Peñarol | 6 | (0) |
| 2012 | → Racing (laina) | 12 | (1) |
| 2014 | → El Tanque Sisley (laina) | 11 | (2) |
| 2014–2015 | Alcorcón | 32 | (3) |
| 2015–2016 | Alavés | 30 | (1) |
| 2016 | UCAM Murcia | 5 | (0) |
| 2017 | SJK | 9 | (2) |
| Yhteensä | Yhteensä | 105 | (9) |
 Seurajoukkueuran tilastot kattavat vain kansalliset sarjat, päivitetty 2. kesäkuuta 2017.
Facundo Geremias Guichón Sisto (s. 8. helmikuuta 1991 Florida, Uruguay) on uruguaylainen jalkapalloilija. Pelipaikaltaan hän on keskikenttäpelaaja. Guichón edusti kaudella 2017 Suomen Veikkausliigassa Seinäjoen Jalkapallokerhoa.
Guichón aloitti ammattilaisuransa Peñarolissa, jossa hän pelasi kuusi Uruguayn Primera Divisiónin ottelua vuonna 2011. Kaudella 2012–2013 Guichón pelasi 12 Uruguayn pääsarjaottelua lainalla Racingissa ja seuraavalla kaudella 11 ottelua toisessa pääsarjaseurassa El Tanque Sisleyssä niin ikään lainalla.
Kesällä 2014 Guichón siirtyi Peñarolista Espanjaan, Segunda Divisiónissa pelaavaan Alcorcóniin. Hän pelasi kauden 2014–2015 aikana seurassa 32 sarjaottelua, joista 28 avauskokoonpanossa. Seuraavaksi kaudeksi Guichón siirtyi samassa sarjassa pelaavaan Alavésiin. Hän pelasi 30 sarjaottelua, joista yhdeksän avauskokoonpanossa, kun Alavés saavutti Segunda Divisiónin voiton ja nousun Espanjan pääsarjatasolle. Guichón pysyi kuitenkin Segunda Divisiónissa ja vaihtoi seuraa jälleen kesällä 2016 siirtyen UCAM Murciaan. Hän pelasi seurassa syyskauden ja viisi sarjaottelua.
Maaliskuussa 2017 Guichón teki sopimuksen Veikkausliigassa pelaavan Seinäjoen Jalkapallokerhon kanssa.
Sumitomo

Sumito-yhtiöryppään logo.
Sumitomo Group  on japanilainen yritysryväs eli keiretsu. Se on saanut nimensä perustajansa Masatomo Sumitomon mukaan. Hän piti pientä lääke- ja kirjakauppaa vuodesta 1630 alkaen. Hänen lankomiehensä oli kuparinjalostusalalla ja kehitti uutta metallinkäsittelyteknologiaa. Suvun varallisuuden perustaksi nousi suuri kupariesiintymä ja -kaivos Shikokun saarella. Sumitomon suvun omistama yrityskonserni (zaibatsu) kasvoi Tokugawa-kaudella (1603–1867) erääksi Japanin johtavista kauppahuoneista ja laajeni monille teollisuuden aloille, pankkitoimintaan ja huolintaan. Toisen maailmansodan loppuun mennessä konsernilla oli hallinnassaan jo noin 135 yhtiötä. Konserni hajosi  kuitenkin sotavuosien jälkeen, kun amerikkalaisen miehittäjähallinnon aikana aiemmista tytäryrityksistä tehtiin itsenäisempiä erillisyhtiöitä.
1950-luvulla monet yhtiöistä alkoivat jälleen liittoutua yhteen. Uusi Sumitomo-yhtiörypäs poikkesi kuitenkin aiemmasta monessa suhteessa. Esimerkiksi yhtiöryppään omistus ei enää ollut yhden suvun hallinnassa. Yhtiöryppään keskeisiä yrityksiä ovat Sumitomo Mitsui Financial Group (per. 2002), Sumitomo Corporation (Sumitomo Shōji KK, per. 1919), Sumitomo Chemical (Sumitomo Kagaku Kōgyō KK, per. 1913), Sumitomo Rubber Industries (Sumitomo Kōmu Kōgyō KK, per. 1919), Sumitomo Electric (Sumitomo Denki Kōgyō KK, per. 1897), Sumitomo Heavy Industries (Sumitomo Jūkikai Kōgyō KK, per. 1934), Sumitomo Metal Mining (Sumitomo Kinzoku Kōzan KK, per. 1950), Sumitomo Metal Industries (Sumitomo Kinzoku Kōgyō KK, per. 1935) ja Sumitomo Light Metal Industries (Sumitomo Keikinzoku Kōgyō KK).
Vuonna 1988 Sumitomo ja Nokia Oyj perustivat Nokian Renkaat-nimisen yhteisyrityksen, johon siirrettiin Nokian kumiteollisuudesta renkaiden valmistus. Sumitomon osuus yrityksestä oli 20 %. Nokian Renkaiden listauduttua pörssiin vuonna 1995 Sumitomo myi osuutensa muutaman vuoden kuluttua pörssin kautta.
Keiretsun pankki Sumitomo Mitsui Banking Corporation (Sumitomo Mitsui Financical Group Inc) on Japanin kolmanneksi suurin pankki. Taseensa perusteella (1529,05 mrd. USD) pankki luokiteltiin vuonna 2015 maailman 19. suurimmaksi julkisesti noteeratuksi pankiksi. Sitä suurempia julkisesti noteerattuja pankkeja ovat Japanissa Mitsubishi UFJ Financial Group (globaalisti 8. sija) ja Japan Post Bank Co. Ltd (sija 15.). Maailmanlaajuisten rahoitusmarkkinoiden vakautta seuraavan Financial Stability Boardin loppuvuoden 2015 listalla Sumitomo Mitsui FC luetellaan yhtenä maailman 30 keskeisimmistä pankista (G-SIBs, maailmanlaajuisesti systemaattisesti tärkeät pankit).
Keiretsun koneenrakennusyksikkö valmistaa vuosittain yli 9 000 kaivinkonetta ja on alansa suurimpia.
Kuvia

Mitsui Sumitomo Insurance Groupin ja Sumitomo Chemicalin päärakennus Tokiossa.
Sumitomo Mitsui Financial Groupin rakennus Tokion Chiyodassa.
Sumitomo Heavy Industries -yhtiön Yokosukan telakka.
Aiheesta muualla

Kuvia tai muita tiedostoja aiheesta Sumitomo Wikimedia Commonsissa
Ester Ahokainen

Ester Ahokainen (oik. Ester Ahokainen-Savikurki, 10. tammikuuta 1907 Taipalsaari – 13. joulukuuta 1989 Somero) oli suomalainen opettaja, toimittaja ja lastenkirjailija, jonka tuotantoon kuuluu lukuisia satuja, runoja, koulujen ohjelmistotekstejä ja nuortenkirjoja.
Ester Ahokainen toimi opettajana Jäppilässä 1930–1938, Juvalla 1938–1940, Pernajassa 1940–1945, Kuusjoella 1945–1948. Pisimpään hän opetti vuosina 1948–1970 Someron Hirsjärvellä, missä hänen oppilaisiinsa kuului muun muassa tuleva laulaja Rauli Somerjoki. Ahokainen oli myös toimittajana Pyrkijässä, Nuorten Päivässä ja Opettaja-lehdessä. Hänelle myönnettiin valtion taiteilijaeläke vuonna 1978.
Teokset > Runoja

Herääminen (1945)
Soita, soita, kissankello: Ester Ahokaisen valittuja runoja ja lauluja lapsille (1985), kuvittanut Elina Vanninen
Teokset > Satuja

Tähtisatu (1945)
Tuulen tarinoita (1950)
Kulkuskannukset (1956)
Herttaisia satuja (1980)
Teokset > Ohjelmistoja

Me juhlimme (1947)
Juhla joutuu (1952)
Teokset > Nuorisoromaani

Pirkko päättää (1953)
Facundo Pellistri

Facundo Pellistri kesäkuussa 2022.
Facundo Pellistri Rebollo (s. 20. joulukuuta 2001 Montevideo) on uruguaylainen jalkapalloilija, pelipaikaltaan laitahyökkääjä. Hän edustaa Kreikan Superliigassa pelaavaa Panathinaikosia Hän on pelannut Uruguayn maajoukkueessa tammikuusta 2022 alkaen.
Pellistri edusti kotimaassaan Peñarolia. Hän pelasi Uruguayn Primera Divisiónissa pudotuspelit mukaan lukien 32 ottelua ja teki yhden maalin. Copa Libertadoresin viidessä ottelussa hän viimeisteli niin ikään yhden maalin. Hän siirtyi englantilaisseura Manchester Unitediin lokakuussa 2020. Tammikuusta 2021 kesään 2022 hän pelasi lainalla espanjalaisseura Alavésissa 33 ottelua Espanjan pääsarjassa. Manchester Unitedin ykkösjoukkueessa hän debytoi vaihtopelaajana liigacupin ottelussa Charltonia vastaan tammikuussa 2023. Hän pelasi loppukauden aikana neljässä valioliigaottelussa yhteensä 60 minuuttia. Eurooppa-liigassa hän pelasi kolmessa ja Unitedin voittamassa liigacupissa kahdessa ottelussa. Syyskaudella 2023 hän pelasi yhdeksän valioliigaottelua, joista yhden avauskokoonpanossa ja syötti yhden maalin. Mestarien liigassa hän pelasi kolme ottelua. Kevätkauden 2024 hän oli lainalla Granadassa. Hän pelasi 15 Primera Divisiónin ottelua, yhtä vaille kaikki avauskokoonpanossa, ja teki kaksi maalia ja antoi kaksi maalisyöttöä. Elokuussa 2024 Pellistri siirtyi nelivuotisella sopimuksella Kreikan Superliigassa pelaavaan Panathinaikosiin.
Pellistri pelasi Uruguayn maajoukkueessa ensimmäisen kerran tammikuussa 2022 MM-karsintaottelussa Paraguayta vastaan, mitä seurasivat MM-karsintaottelut Venezuelaa ja Perua vastaan helmi-maaliskuussa. Hän pelasi MM-kilpailuissa 2022 Uruguayn avauskokoonpanossa Etelä-Koreaa ja Ghanaa vastaan ja tuli vaihdosta kentälle Portugali-ottelussa. Toukokuun 28. päivään 2024 mennessä hän on pelannut 19 A-maaottelua, joista 16 avauskokoonpanossa ilman maaleja.
Eyes of the Insane

| ”Eyes of the Insane” Slayer |
| --- | --- | --- |

Singlen tiedot
 Albumilta: Christ Illusion
 B-puoli: ”Cult (live)”
 Julkaistu: 23. marraskuuta 2006
 Formaatti: CD, 7"
 Tuottaja(t): Josh Abraham
 Tyylilaji: thrash metal
 Kesto: 03.23
 Levy-yhtiö: WEA International
Slayerin muut singlet
| ”Cult” 2006 | ”Eyes of the Insane” 2006 | ”Psychopathy Red” 2009 |
Eyes of the Insane on yhdysvaltalaisen thrash metal -yhtye Slayerin single yhtyeen vuoden 2006 studioalbumilta Christ Illusion. Kappaleen sanat käsittelevät amerikkalaisen sotilaan henkistä ahdistuneisuutta hänen palattuaan kotiin Irakin sodasta.
Kappalelista

”Eyes of the Insane” (albumiversio)
”Eyes of the Insane” (live version)
”Eyes of the Insane” (albumiversio)
”Cult” (live)
”Reborn” (live In New York 1986) (enhanced video)
”Eyes of the Insane” (albumiversio)
”Cult” (live)
Suomalaiset NHL-kaudella 2012–2013

Tämä artikkeli kertoo suomalaisista pelaajista NHL- jääkiekkoliigassa kaudella 2012–2013.
NHL:n kaudella 2012-13 liigassa pelasi 31 suomalaispelaajaa. Lisäksi NHL-kaudella 2012-13 NHL-joukkueidensa kokoonpanoissa olivat myös suomalaispelaajat Jani Hakanpää sekä Petteri Nokelainen, mutta he eivät kuitenkaan päässeet pelaavaan kokoonpanoon. NHL-kaudella 2012-13 NHL:ssä toim myös ensimmäinen suomalainen ja myös kautta-aikojen ensimmäinen eurooppalainen GM eli joukkueen toimitusjohtaja, joka vastaa joukkueen pelaajahankinnoista, pelaajasopimuksista jne., kun Jarmo Kekäläinen pestattiin kesken kauden Columbus Blue Jacketsin toimitusjohtajan tehtäviin. Lisäksi suomalainen entinen pelaaja Teppo Numminen kuului kaudella 2012-13 NHL-seura Buffalo Sabresin valmennustiimiin.
Suomalaispelaajista 16 selvisi joukkueidensa kanssa mukaan myös NHL:n pudotuspeleihin. Jääkiekon MM-kisoihin 2013 Suomea lähti edustamaan kaksi NHL-pelaajaa Phoenix Coyotesin Lauri Korpikoski sekä Minnesota Wildin Mikael Granlund.
Suomalaispelaajat NHL:ssä kaudella 2012-2013 > Maalivahdit

Maalivahdit järjestyksessä voittettujen ottelujen mukaan. Maalivahdin nimen perässä seura, pelatut ottelut, voitetut ottelut ja torjuntaprosentti
Antti Niemi, San Jose Sharks , 43 pelattua ottelua, 24 voitettua, 92.4%
Niklas Bäckström, Minnesota Wild , 42 pelattua ottelua, 24 voitettua, 90.9%
Tuukka Rask, Boston Bruins , 36 pelattua ottelua, 19 voitettua, 92.9%
Pekka Rinne, Nashville Predators , 43 pelattua ottelua, 15 voitettua, 91.0%
Kari Lehtonen, Dallas Stars , 36 pelattua ottelua, 15 voitettua, 91.6%
Miikka Kiprusoff, Calgary Flames , 24 pelattua ottelua, 8 voitettua, 88.2%
Jussi Rynnäs, Toronto Maple Leafs , 1 pelattu ottelu, 0 voitettua, 100%
Sami Aittokallio, Colorado Avalanche , 1 pelattu ottelu, 0 voitettua, 92.0%
Suomalaispelaajat NHL:ssä kaudella 2012-2013 > Kenttäpelaajat

Kenttäpelaajat ovat järjestyksessä runkosarjassa tehtyjen pisteiden mukaan. Pelipaikoissa lyhenne p tarkoittaa puolustajaa, kh keskushyökkääjää ja lh laitahyökääjää. Joukkueen perässä oleva (C) tarkoittaa kapteenia ja (A) varakapteenia.
Ester Mazzoleni

Ester Mazzoleni (12. maaliskuuta 1883 Šibenik – 17. toukokuuta 1982 Palermo) oli italialainen oopperalaulaja, joka oli äänialaltaan sopraano.
Mazzoleni teki lauluopintojen jälkeen oopperadebyyttinsä Roomassa Leonoran roolissa Trubaduurissa vuonna 1906. Hän lauloi La Scalassa vuosina 1908–1917. Hän esiintyi myös monissa muissa italialaisissa oopperataloissa ja teki vierailuja eri oopperataloihin muualle Eurooppaan. Mazzoleni tulkitsi rooleja muiden muassa Giuseppe Verdin, Gaspare Spontinin, Luigi Cherubinin, Vincenzo Bellinin ja Gaetano Donizettin oopperoissa.
Stanag-lipas

Stanag-yhteensopivat 20 ja 30 ammuksen lippaat
Stanag-lipas tai Nato-lipas tarkoittaa Naton Stanag-standardisoinnin mukaista aseen irrotettavaa lipasta. Stanag 4179 -standardi suunniteltiin pian 5,56×45 mm NATO -ammuksen standardisoinnin jälkeen, jotta eri maiden joukot voisivat helposti vaihtaa ammuksia ja lippaita yksittäisten sotilaiden tasolla. Yhdysvaltalaisen M16-rynnäkkökiväärin lippaan mittoja ehdotettiin standardiksi, mutta suunniteltua standardia ei koskaan ratifioitu, vaan se jäi asemaltaan luonnokseksi. Siksi virallisesti mitään yhteistä lipasta ei ole olemassa.